शीर्षक: फ़िल्मों के लिए क्यों खुल रहा है अब सऊदी अरब\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
इतने सालों तक फ़िल्मों पर प्रतिबंध लगाए रखने के बाद आख़िर सऊदी अरब ने क्यों अपना फ़ैसला बदल दिया? 

सऊदी अरब का ये फ़ैसला वहाँ के समाज में आ रहे बदलाव का ही हिस्सा है. 

20वीं शताब्दी में सऊदी अरब के अल सऊद वंश सत्ता के दो स्रोतों पर निर्भर करते थे. एक था तेल का खज़ाना और दूसरा रूढिवादी धार्मिक नेताओं का साथ. 

लेकिन अब देश को 21वीं शताब्दी के मुताबिक़ ढालना है जहां सरकार के ख़र्चों से निपटने और नौकरियां लाने के लिए सिर्फ़ तेल काफ़ी नहीं है. जहां धार्मिक नेताओं का प्रभाव भी कम हो गया है जो पहले शाही परिवार में काफ़ी होता था. 

बाक़ी मध्यपूर्व देशों की तरह ही सऊदी अरब की बड़ी आबादी भी युवा है. लगभग 3 करोड़ की आबादी की उम्र 30 वर्ष से नीचे है. 

ऐसे बदल रहा है सऊदी समाज

किंग सलमान ने अपने सबसे छोटे बेटे मोहम्मद बिन सलमान को क्राउन प्रिंस बनाया, जो 32 साल के हैं. ये एक तरह से ये युवा आबादी के नज़रिए से किया गया फ़ैसला था. 

लेकिन मोहम्मद बिन सलमान के पास एक मुश्किल ज़िम्मेदारी है. 

सऊदी क्राउन प्रिंस मोहम्मद बिन सलमान

उनके राज में सऊदी अरब की अर्थव्यवस्था बदल रही है, जहां तेल पर निर्भरता कम होगी और जिसकी वजह से युवा नागरिकों का जीवन स्तर वैसा नहीं होगा जैसा इससे पहले की पीढ़ियों का था. 

उन्हें सरकारी नौकरियां नहीं मिलेंगी और प्राइवेट सेक्टर में उन्हें ज़्यादा मेहनत करनी होगी. 

घरों की क़ीमत तो पहले ही एक बड़ी दिक्कत रही है, इसके साथ स्वास्थय और शिक्षा का भी निजीकरण किया जा रहा है. 

पश्चिमी जानकारों का मानना था कि सऊदी अरब को एक दिन अपनी जनता को दी जाने वाली आर्थिक मदद कम करनी होगी और इसकी वजह से ज़्यादा राजनीतिक अधिकार दिए जाने की मांग बढेगी. 

लेकिन मोहम्मद बिन सलमान के पास दूसरा मॉडल है. 

वे कहते हैं, "ज़्यादा मेहनत कीजिए, सिस्टम की आलोचना की बजाय मनोरंजन करिए."

दुबई की तरह ही वह ज़्यादा राजनीतिक आज़ादी देने की बजाय ज़्यादा सामाजिक आज़ादी दे रहे हैं.

सिनेमा भी उसी का हिस्सा है. 

क्या सऊदी अरब के लोग खुलापन चाहते हैं? 

सऊदी अरब के अधिकारी बताते हैं कि सालों तक यहां के लोग रूढिवादी रहे लेकिन अब ऐसा लग रहा है कि यहाँ का समाज पहले की अपेक्षा खुला, ऊर्जावान और तकनीक पसंद है. 

लोगों के सामाजिक व्यवहार में भी काफ़ी विविधता है. 

इतने बड़े देश में लोग अलग-अलग इलाकों में फैले हैं जिनके अनुभव और कमाई बहुत...